You Changed [feat. Beyoncé] [Clean] - Kelly Rowland: Amazon.de: Digitale Musik - MP3 Download
Amazon Bestseller-Rang: Nr. 383.006 in Songs (Siehe Top 100 in Songs) Kalender 7 September - Kuns En Vermaak - Republikein
Friday, July 19th, 17:35:48
Kalender 7 September
» Dit is vandag en môre weer tyd vir die jaarlikse wynskou op Swakopmund by die Swakopmund Plaza Hotel. Peter Falke Wines, Babylonstoren, De Meye Wyne, Hillcrest Estate en Niel Joubert Wyne is van die wynlandgoedere wat tydens die skou beskikbaar gaan wees. Kry jou kaartjie, gryp 'n glas en proe aan die heerlikste wyne. Kaartjies is by Computicket beskikbaar of by jou naaste Checkers of Shoprite, of by die deur teen N$150 per persoon. Vir meer inligting, besoek whatsonnamibia.com/events.
» Die Village City Market is die ideale plek om ná 'n besige week jou skoene uit te skop en goeie kos en wyn onder die Namibiese hemelruim te geniet. Dié mark vind vandag weer in Windhoek plaas. Dit dien as die perfekte wegbreek ná ’n lang week op kantoor, of om net lekker tyd saam met jou familie of vriende te spandeer. The Village het 'n Europese atmosfeer met bome, visdamme en pragtige argitektuur, en is in die hartjie van Windhoek geleë. Die mark bied ’n verskeidenheid kos- en dekorstalletjies en juweliersware, leerprodukte, klere en skoene is onder meer beskikbaar. Kaartjies is aanlyn by EventsToday beskikbaar en die mark se hekke open om 15:00.
» Die Tannery-mark en -wedloop vind môre net buite Windhoek naby Elisenheim plaas. As jy op soek is na ’n geleentheid om bietjie uit die dorp te kom, maar nie te ver wil ry nie, is die Tannery-mark die perfekte geleentheid vir jou en jou hele gesin. Geniet Slowtown-koffie, ’n glas uitsoekwyn of ’n yskoue bier met ’n groot verskeidenheid plaaslike lekkernye om aan te smul. As deel van die mark is daar ook ’n wedloop wat om 8:00 afskop. Registrasie beloop N$20. Toegang tot die mark is gratis. Besoek allevents.in/windhoek vir meer inligting en aanwysings na dieTannery.
» Namibië se eerste outentieke boetiekbierfees sal môre in die hoofstad plaasvind. Die fees bied die beste plaaslike bier soos Tholch Brew, Camelthorn en Namib Dunes, asook Suid-Afrikaanse brouerye soos Devils Peak, Boston, CBC, Striped Horse. Daar sal ook indrukwekkende kombinering van Wilderer, Musgrave, Wixworth Gin en Parow Brandy met die volledige reeks Fitch & Leedes-verversings wees. Oesters, bratwurst, kase, gourmetburgers, pizza, roomys en ander soetgoed sal beskikbaar wees.